અમદાવાદ: આપણા અમદાવાદનો ગઈ કાલે શહેરીજનોએ ઉત્સાહભેર ૬૦૫મો સ્થાપના દિવસ ઊજવ્યો હતો. શહેરના મેયરે વિવેકાનંદ પુલના છેડે આવેલા માણેક બુર્જની પૂજા કરી. સમગ્ર દેશમાં અમદાવાદની ગણના ઐતિહાસિક શહેર તરીકે થાય છે. અમદાવાદમાં હેરિટેજ સ્થળોનો તોટો નથી એટલે જ દેશમાંથી હેરિટેજ સિટી માટે ફક્ત અમદાવાદ જ દાવેદાર બન્યું છે. તેમ છતાં નાગરિકોના કમનસીબે કોર્પોરેશનનો હેરિટેજ સેલ જ ઓક્સિજન પર છે.